VS001485
Datum: 1996-05-02T02:00:00.000+02:00
datum_sodbe_i_stopnje: 2002-07-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: lahki primeri
odskodnina: 2.500.000,00 SIT
opombe: II Ips 112/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 30 do 35 let

Bolniška strežnica.

## Škodni dogodek

Prometna nesreča.

## Poškodba

Izvin vratne hrbtenice, udarnina leve rame, udarnina levega zapestja in pretres možganov.

## Telesne bolečine

800.000,00 SIT Trajne hude bolečine 10 dni, občasne hude bolečine 5 dni, trajne srednje hude bolečine 20 dni, občasne srednje hude bolečine 7 dni, lahke trajne bolečine 30 dni, občasne lahke bolečine 10 dni. Še vedno ima in bo imela tudi v bodoče bolečine v levi rami ob sunkovitih gibih, pri težjem delu in ob spremembi vremena ter občasne glavobole.

## Strah

200.000,00 SIT Intenziven strah je trajal do prvega pregleda v kirurški ambulanti. Tudi v naslednjih 10-tih dneh je bil strah zelo intenziven. Nato je postopoma popuščal in po koncu bolniškega staleža je popolnoma izginil. Občasno je strah še vedno izražen pri vožnji z avtomobilom in ob občasnih ponovitvah težav.

## Zmanjšanje življenjske aktivnosti

1.500.000,00 SIT 10% zmanjšanje življenjskih aktivnosti. Rahlo izražena zavrtost obrata glave v levo ter nekoliko zavrta gibljivost levega zgornjega uda v smislu dviga preko glave iz položaja abdukcije, zaradi česar je ovirana tako pri opravljanju poklicnega dela bolniške strežnice, ki zahteva občasno tudi težja opravila, kot tudi v privatnem življenju. Opustila je hojo v hribe, kolesarjenje in pletenje. Ne more prestavljati predmetov na višje police in tudi ne pomivati težje posode. Večja utrujenost. Izkazani so tudi indikatorji blažje travmatske poškodbe, kot so motenje procesov pozornosti, prizadetosti izvršitvenih sposobnosti, prizadetosti spominskega sistema, znižana intelektualna storilnost, slabša racionalna kontrola čustvenega odzivanja. Na doživljanje poškodovanosti, depresivnosti sovplivajo tudi bolečine v levi rami ter glavobol, ki tudi zmanjšujejo frustracijsko toleranco.

---

ZOR člen 200, 203